Národný projekt XXI/A

 Podpora vytvárania pracovných miest-2

Názov prijímateľa: 		Ústredie práce, sociálnych vecí a rodiny
Názov projektu:		Podpora vytvárania pracovných miest-2
Názov Operačného programu: 	Zamestnanosť a sociálna inklúzia 
Miesto realizácie projektu: 	Trnavský kraj, Nitriansky kraj, Trenčiansky kraj, 
Banskobystrický kraj, Žilinský kraj, Prešovský kraj, Košický kraj
Trvanie projektu: 		od 09/2013 do 11/2015
Výška nenávratného finančného príspevku: 		11 884 125,38 EUR
Kontaktné údaje:    Ústredie práce, sociálnych vecí a rodiny, Špitálska ulica č.8, 812 67 Bratislava  

Situácia na trhu práce v SR je v súčasnosti charakterizovaná vysokou mierou nezamestnanosti mladých ľudí do 29
rokov. K 30.4.2013 bolo v evidencii úradov práce, sociálnych vecí a rodiny evidovaných 422 071 občanov čo predstavuje oproti 31.7.2012 nárast o 22 966 osôb. V tejto kategórii znevýhodnenia je inkluzívne obsiahnutá väčšina inak znevýhodnených uchádzačov o zamestnanie, vrátane mladých ľudí vo veku do 29 rokov. Podiel evidovaných občanov do 29 rokov vrátane na celkovom počte evidovaných uchádzačov o zamestnanie predstavuje 31,05%.

Cieľom projektu je podpora zamestnanosti a znižovania nezamestnanosti vybraných skupín uchádzačov o zamestnanie formou vytvárania pracovných miest.

Špecifickým cieľom projektu je podpora motivácie zamestnávateľov zamestnávať mladých nezamestnaných uchádzačov o zamestnanie do 29 rokov veku, zvýšenie zamestnanosti mladých uchádzačov o zamestnanie na trhu práce, prostredníctvom získania zručností a pracovných návykov na vytvorených pracovných miestach. 

Cieľovou skupinou projektu sú mladí nezamestnaní vo veku do 29 rokov vrátane, ktorí sú uchádzačmi o zamestnanie podľa § 6 zákona o službách zamestnanosti, vedení v evidencii uchádzačov o zamestnanie najmenej jeden mesiac. 

Hlavnou aktivitou projektu je poskytovanie príspevkov na aktívne opatrenia na trhu práce podľa §54 ods. 1 písm. a) zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov u vybraných zamestnávateľov. Príspevok na jedno vytvorené pracovné miesto bude poskytovaný 12 mesiacov.

Príspevok sa neposkytuje na zamestnávanie uchádzača o zamestnanie, na ktorého zamestnávanie bol poskytnutý príspevok v zmysle projektu NP XXI „Podpora vytvárania pracovných miest“.

Tento projekt sa realizuje vďaka podpore z Európskeho sociálneho fondu v rámci Operačného programu Zamestnanosť a sociálna inklúzia.       www.employment.gov.sk / www.esf.gov.sk / www.upsvar.sk